Bauskas slimnīca

Bauskas slimnīca ir pirmā līmeņa slimnīca, kas atrodas Dārza ielā 7/1 Bauskā.
Slimnīcā darbojas uzņemšanas nodaļa, rehabilitācijas nodaļa, dienas stacionārs, poliklīnika, diagnostiskie kabineti un laboratorija.

 Vēsture 
Pirmās ziņas par slimīcu ir no 1835. gada, kad slimnīcas galvenais ārsts bija Roberts Tīlings. Slimnīcā tajā laikā bija 20 gultasvietu un maksa par ārstēšanos bija 15 kapeiku dienā. 1903. gadā Bauskas slimnīcā, kas atradās Dārza ielā, bija vairākas ēkas — stacionārs, infekcijas slimnīca, aptieka, ambulance, virtuve, veļas mazgātava, dezinfekcijas telpa un morgs.
1914. gadā Bauskas slimnīcas galvenais ārsts bija Kārlis Frīdrihs Beiers (1863—1927), viņa asistenti bija ārsti Gertners un Guitarskis, slimnīcā strādāja Sarkanā Krusta medicīnas māsa Strazdiņa. No 1915. līdz 1918. gadam Bauskas slimnīcu izmantoja kā vācu armijas kara hospitāli.

Pēc Latvijas valsts pasludināšanas 1918. gada decembrī slimnīcā strādāja galvenais ārsts K. F. Beiers, feldšeris Oskars Pļavenieks, kā arī saimniecības pārzine, pavāre, divas istabmeitas-sanitāres un sētnieks. 1920. gadu sākumā slimnīcā bija ķirurģiskā, dzemdību, iekšķīgo slimību un lipīgo jeb infekcijas slimību nodaļas, pie slimnīcas darbojās pilsētas ambulance. 1921. gada novembrī par slimnīcas galveno ārstu iecēla ķirurgu Emīlu Treiju, vecākā medicīnas māsa bija Emīlija Mūrnieks. Kopš 1933. gada slimnīcu vadīja ārsts Rūdolfs Paeglis. 1930. gadu vidū uzstādīja "Siemens" rentgena aparātu. 1938. gada oktobrī sāka jaunas slimnīcas ēkas celtniecību, ko neizdevās pabeigt līdz Latvijas okupācijai 1940. gadā.
Pēc Latvijas okupācijas par Bauskas slimnīcas galveno ārstu iecēla ķirurgu Kārli Neideru, bet par vecāko medicīnas māsu Elizabeti Lapsu. 1941. gadā slimnīcā bija nodarbināti 37 darbinieki, darbojās pilsētas ambulance, plaušu un tuberkulozes dispansers, dzemdību nams. Vācu okupācijas laikā par Bauskas slimnīcas galveno ārstu iecēla Aleksandru Šteinhardu, 1942. gada novembrī beidzot atklāja jaunu slimnīcas korpusu.Vēsture

2004. gadā Bauskas pilsētas slimnīcu pārdēvēja par SIA „Bauskas slimnīca”. Par spīti iedzīvotāju protestiem, 2009. gadā slimnīcu reformas gaitā slēdza visas stacionāra nodaļas. Mūsdienās darbojas vien aprūpes nodaļa, kurā tiek ievietoti pacienti ar hroniskām kaitēm.Bauskā aizvien sarūgtinājums par vietējās slimnīcas reorganizāciju lsm.lv 2014. gada 23. jūlijā No 2024. gada Aprūpes nodaļa ir pārdēvēta par Terapijas, aprūpes nodaļu, jo slimnīcā atjaunots terapijas profils - akūto pacientu stacionārā ārstēšanā ar terapijas profila diagnozēm. 

2025. gadā Bauskas slimnīcā ir uzsākti būvdarbi, to rezultātā Bauskas slimnīcā taps atjaunota, paplašināta un mūsdienīga Neatliekamās medicīnas un pacientu uzņemšanas nodaļa un dienas stacionārs, padarot to par modernāko slimnīcu reģionā.

 Atsauces 

Kategorija:I un II līmeņa slimnīcas Latvijā
Kategorija:Bauska